b'\n_START_ARTICLE_\nEllis Park Stadium\n_START_SECTION_\nHistorie\n_START_PARAGRAPH_\nEtter en lang og hard kamp ble Transvaal Rugby Football Union (i dag Golden Lions Rugby Union) grunnlagt og det opprettet et domene. De f\xc3\xb8rste kampene ble spilt p\xc3\xa5 Wanderers Clubs stadion, som l\xc3\xa5 der Johannesburg stasjon ligger i dag. Br\xc3\xa5k mellom de ulike rugbyklubbene samt Wanderers Clubs krav p\xc3\xa5 banen for bruk til cricketkamper tvang Transvaal Rugby Football Union til \xc3\xa5 se etter et alternativ. _NEWLINE_Et omr\xc3\xa5de med et steinbrudd og s\xc3\xb8ppelhaug i Doornfontein ble i 1927 sett p\xc3\xa5 som et mulig alternativ. Transvaal Rugby Football Union forhandlet med Johannesburg byr\xc3\xa5d Mr J.D. Ellis (som Ellis Park er oppkalt etter) om tilgjengeligheten av dette omr\xc3\xa5det og 13 dekar (53\xc2\xa0000 kvadratmeter) ble gjort tilgjengelig. Den 10. oktober 1927 ble den endelige leieavtalen inng\xc3\xa5tt. En kvote p\xc3\xa5 600 britiske pund ble akseptert for gresset, og med et l\xc3\xa5n p\xc3\xa5 5000 britiske pund fra kommunen kunne byggingen av det nye stadionet starte. Stadionet ble ferdigstilt i l\xc3\xb8pet av \xc3\xa5tte m\xc3\xa5neder og i juni 1928 ble den f\xc3\xb8rste testkampen spilt mot All Blacks. Dermed hadde Ellis Park blitt bygd og det ble internasjonalt kjent samt synonymt med rugby. I 1955 s\xc3\xa5 folkemengder p\xc3\xa5 mellom 38\xc2\xa0000 og 100\xc2\xa0000 (rekord) kampen mot British Lions. _NEWLINE_Ellis Park var arena for cricketkamper etter at en avtale ble inng\xc3\xa5tt mellom Transvaal Rugby Football Union og Transvaal Cricket Union. Fra 1947, da over cricketbanen ble anlagt frem til 1956, var Ellis Park arena for ulike cricketkamper, men de siste kampene ble spilt i 1953/54-serien mot New Zealand. Deretter ble cricket flyttet til sin nye arena Wanderers, hvor dagens cricketarena ogs\xc3\xa5 ligger. _NEWLINE_Den 28. april 1969 dannet Transvaal Rugby Football Union en stadionkomit\xc3\xa9 for \xc3\xa5 unders\xc3\xb8ke mulighetene for en ny stadion, siden den som var i bruk ikke oppfylte noen av de nye kravene. Bare femten \xc3\xa5r senere, etter kampen mellom Transvaal og World Team den 31. mars 1979, ble det gamle Ellis Park revet. Kampene ble deretter spilt p\xc3\xa5 Wanderers mens et nytt stadion var under bygging. _NEWLINE_En ny ledelse i Transvaal Rugby Football Union ble valgt i 1984, med Dr. Louis Luyt som formann og professor Joe Poolman som hans viseformann. Beslutningen om \xc3\xa5 plassere Ellis Park Stadium under ledelse av en tillitsvalgt ble tatt. Etter at Ellis Park Stadium ble notert p\xc3\xa5 b\xc3\xb8rsen i 1987 og p\xc3\xa5 grunn av god \xc3\xb8konomisk styring av Dr Luyt, kunne Ellis Park meddele at gjelden p\xc3\xa5 53 millioner rand var helt tilbakebetalt og at ytterligere 86 suiter kunne settes opp._NEWLINE_I dag er Golden Lions Rugby Union (tidligere Transvaal Rugby Union) og Ellis Park Stadium (Pty) Ltd gjeldfrie og har st\xc3\xb8rre pengeressurser enn alle de andre unionene og South African Rugby Union til sammen samt l\xc3\xa5nekrefter av tilsvarende st\xc3\xb8rrelse._NEWLINE_I 2005 skrev Ellis Park historie ved \xc3\xa5 bli det f\xc3\xb8rste stadionet i S\xc3\xb8r-Afrika eid av en m\xc3\xb8rkfarget person. Golden Lions Rugby Football Union overf\xc3\xb8rte forvaltningen av Ellis Park idrettssone til et selskap med 51\xc2\xa0% m\xc3\xb8rkfargede ansatte. Interza Lesego, Orlando Pirates og Ellis Park Stadium (Pty) Ltd utgj\xc3\xb8r det nye lederskapet av Ellis Park idrettssone. _NEWLINE_Stadionet ble ogs\xc3\xa5 vitne til en bisarr hendelse under en Premier Soccer League-fotballkamp mellom Orlando Pirates og Black Leopards den 17. januar 2007, da kraftig vind bl\xc3\xa5ste flere reklameplater p\xc3\xa5 sidelinjen ut p\xc3\xa5 banen og traff en linjedommer og tre spillere. Spillet ble gjenopptatt syv minutter senere, men kampen ble til slutt avbrutt seks minutter f\xc3\xb8r full tid p\xc3\xa5 grunn av uventet kraftig regn og lyn som kom. Kampen hadde ogs\xc3\xa5 kommet i gang 15 minutter for sent som f\xc3\xb8lge av et str\xc3\xb8mbrudd.\n_START_SECTION_\nKatastrofen 11. april 2001\n_START_PARAGRAPH_\nDen 11. april 2001 oppstod det panikk blant tilskuerne under en fotballkamp mellom Orlando Pirates og Kaizer Chiefs. Med 42 d\xc3\xb8de er denne hendelsen den verste av sitt slag i S\xc3\xb8r-Afrika til dags dato.'